ຢ່າງໜ້ອຍ 23 ຄົນ ເສຍຊີວິດ ໃນເຫດລະເບີດ ຢູ່ເລບານອນ (ສະໄລດ໌)
ລັດຖະມົນຕີ​ກະຊວງ​ສາ​ທາ​ລະນະ​ສຸກ​ ເລ​ບາ​ນອນ ​ໄດ້​ກ່າວ​ວ່າ ​ເຫດລະ​ເບີດ​ຄັ້ງ​ນີ້​ ຍັງ​ເຮັດໃຫ້ 146 ບາດ​ເຈັບ ​ໃນ​ອັນທີ່​ທ່ານ​ເອີ້ນ​ວ່າ​ ເປັນ​ການ​ໂຈມ​ຕີ ​ຂອງ​ພວກ​ກໍ່​ການ​ຮ້າຍ.
ເຫດລະເບີດ 2 ບັ້ນ ໃກ້ໆກັບສະຖານທູດອີຣ່ານ ໃນນະຄອນ ຫຼວງຂອງປະເທດເລບານອນ ໄດ້ສັງຫານຢ່າງນ້ອຍ 23 ຄົນ ຊຶ່ງຮວມທັງ ທີ່ປຶກສາທາງດ້ານວັດທະນະທໍາຂອງອີຣ່ານນໍາ ບັນດາເຈົ້າໜ້າທີ່ໄດ້ກ່າວວ່າ ພວກເຂົາເຈົ້າເຊື່ອວ່າ ເຫດລະ ເບີດໃນວັນອັງຄານມື້ນີ້ ໃນພາກໃຕ້ ຂອງນະຄອນຫຼວງ Beiru t ນັ້ນ ແມ່ນມີສາເຫດມາຈາກຜູ້ໂຈມຕີດ້ວຍລະເບີດສະລະຊີບ ທີ່ຕິດ ຕາມມາໃນໄລຍະບໍ່ດົນ ໃນການໂຈມຕີດ້ວຍລົດລະເບີດນັ້ນ ທ່ານ Ali Hassan Khalil ລັດຖະມົນຕີກະຊວງສາທາລະນະສຸກ ເລບານອນ ໄດ້ກ່າວວ່າເຫດລະເບີດຄັ້ງນີ້ ຍັງເຮັດໃຫ້ 146 ບາດເຈັບ ໃນອັນທີ່ທ່ານເອີ້ນວ່າ ເປັນການໂຈມຕີຂອງພວກກໍ່ການຮ້າຍ ທ່ານກ່າວວ່າ: ເຫດລະເບີດດັ່ງກ່າວນີ້ ໄດ້ສ້າງຄວາມສັ່ນສະເທືອນ ຕໍ່ຄຸ້ມທີ່ຊຶ່ງເປັນເຂດທີ່ໝັ້ນຂອງ ກຸ່ມຫົວຮຸນແຮງ Hezbollah ໃນນະຄອນຫຼວງເບຣຸດ ແລະເປັນບ່ອນທີ່ຢ່າງນ້ອຍໄດ້ມີ ການໂຈມຕີ ດ້ວຍລະເບີດ 2 ຄັ້ງມາແລ້ວ ໃນປີນີ້ ກຸ່ມ Hezbollah ແມ່ນໄດ້ຊ່ອຍໃນການຕໍ່ສູ້ ກັບພວກຕໍ່ຕ້ານໃນຊີເຣຍ ຊຶ່ງເປັນເພື່ອນບ້ານ ຊຶ່ງເປັນຜູ້ໃຫ້ການສະໜັບສະໜຸນຊີເຣຍ ພ້ອມໆກັບອີຣ່ານ ເຫດລະເບີດໃນວັນອັງຄານມື້ນີ້ ໄດ້ສ້າງຄວາມເສຍຫາຍໃນຂອບເຂດທີ່ກ້ວາງຂວາງ ຕໍ່ຕຶກອາຄານ ໃນເຂດດັ່ງກ່າວ ຊຶ່ງຮວມທັງບໍລິເວນສະຖານທູດອີຣ່ານນຳດ້ວຍ ໂທລະພາບຂອງເລບານອນ ໄດ້ອອກຂ່າວຮູບພາບຕ່າງໆ ຂອງຕຶກອາຄານແລະຊາກລົດ ທີ່ຖືກໄຟໄໝ້ ໂຮມທັງຊາກຫັກພັງທີ່ກອງກັນຢ່າງກະຈັດກະຈາຍຕາມຖະໜົນຫົນທາງ